باش ناظیر بینالی ییلدیریم فتح‌الله‌چی ترور تشکیلاتی پارالل دؤولت یاپیلانماسینین (فئتو/پ.د.ی)  15 ژوئیه‌ده کی  کودتا جهدی زامانی شهید اولان‌لار، حادثه ایله باغلی ساخلانیلان و حبس ائدیلن‌لر حاقیندا معلومات وئردی.
باش ناظیرلیکده مئدیا نماینده‌لری ایله بیر آرایا گلن بینالی ییلدیریم 15 ژوئیه‌ده کی چئوریلیش جهدینده شهید اولان‌لارین سایی‌نین 237 اولدوغونو بیلدیردی. باش ناظیر دئدی کی، اؤلو اولا‌راق اله کئچیریلن خاین‌لرین سایی 34، یارا‌لی چئوریلیشچی‌لرین سایی 49، نظارت آلتینا آلینان‌لارین سایی 18 مین 756 نفردیر. بون‌لاردان 4 مین 315-ی پولیس،11 مین 31-ی عسگر، 185-ی ژنرال، مین 135-ی افسر، 2 مین 626-ی حاکیم، ساوجی، ایجرا باشچی‌سی، 689-او ایسه سیویل وطنداشدیر.
باش ناظیر توتولان 10 مین 192 نفردن مین 751-نین پولیس، 6 مین 153-نون عسگر، 2 مین 131-نین حاکیم، ساوجی، 64-نون مولکی ایداره ایشچیسی، 93-نون دینج وطنداش،عدلی کنترل ایله سربست قالان 2 مین 257 نفردن 1993 نفرینین بیرباشا سربست بوراخیلدیغینی بیلدیردی.
بینالی ییلدیریم بو گوندک 55 مین 978 نفرین پاسپورتونون لغو ائدیلدیگینی قئید ائده‌رک، وطنداش‌لارا عایید پاسپورت سایی‌نین 14 مین 780، یاشیل پاسپورت سایی‌نین 38 مین 703، بوز و یا خیدمتی پاسپورت سایی‌نین 2 مین 109، دیپلوماتیک پاسپورت سایی‌نین ایسه 386 اولدوغونو بیلدیردی.
باش ناظیر دؤولت ایشچی‌لری‌نین ایزینلری ایله باغلی وضعیتین نه واخت دییشه‌جگینه دایر سوالا جاوابیندا بو قرارین چئوریلیشه جهددن سونرا بو ایشه قاریشمیش دؤولت قوروملاریندا چالیشان‌لارین قاچماسینا مانع اولماق مقصد ایله وئریلدیگینی دئدی و علاوه ائتدی کی، موجود وضعیت چوخ داوام ائتمه‌یه‌جک. لاکین حجه گئدن‌لر ده بو قرارا تابع اولمادی‌لار.
